Jakob Valby , Alexander Gabríel og Danni Croax skipa hljómsveitina Valby Bræður . Félagarnir hafa verið áberandi í rappsenunni í gegnum árin og voru að senda frá sér sína fyrstu plötu , sem kallast einfaldlega Valby Bræður . „ Ef við ættum að lýsa plötunni í einni setningu myndum við segja „ original instant classic “ , það dugir ekkert minna , “ útskýrir Jakob og segir að þeir hafi alla tíð gefið öll sín lög jafnóðum út á YouTube en séu aðeins að breyta um taktík þessa daganna . „ En Alexander er 28 ára í dag og var því tvö ár að vinna textann . Bræðurnir Jakob og Alexander byrjuðu snemma að hlusta á rapp eða í kringum 2000 , þá bara ungir drengir í Danmörku þar sem þeir bjuggu . „ Við byrjuðum ábyggilega fyrst að hlusta á El Ron Harald á kasettu sem er frekar mikið danskt „ hillbilly “ - rapp en með góðan húmor engu að síður . Danskt rapp hefur nefnilega veitt okkur mikinn innblástur alla tíða ; þar má helst nefna Marwan , Troo L.s , Suspekt ; L.O.C og Niarn , en af nýrri artistum má nefna Sivas , MellemFingaMusik og Gilli . Síðan uppgötvuðum við Tupac og svoleiðis klassískt rapp og fyrstu Eminem-plötuna . Mamma var reyndar alls ekki hrifin af því að heyra henni blastað heima og faldi geisladiskinn að lokum fyrir okkur , “ rifjar Jakob upp og hlær . Stuttu seinna eftir að bræðurnir fóru sjálfir að skrifa texta og „ freestyla “ byrjaði Jakob í sinni fyrstu rapphljómsveit , Rap Hvad Du Kan. Í kringum 2002 flutti Alex heim til Íslands 12 ára gamall og Jakob fylgdi í kjölfarið fjórum árum síðar . Eftir að bræðurnir sameinuðust á nýjan leik stofnuðu þeir Valby Bræður sem hét í fyrstu Viking Republic . „ Hvort við fílum svo allt sem er vinsælt er önnur saga . “ Nú er rappsenan á Íslandi í miklum blóma . Spurður í lokin hvað sé fram undan svarar Jakob að þeir Valby Bræður ætli að gefa út einn eða tvo „ síngúla “ fyrir jól . „ Við erum líka byrjaðir að vinna að næstu plötu sem kemur út vonandi snemma á næsta ári . Eitt er a.m.k. víst að það verður ekki jafnlöng bið í næsta verkefni frá okkur , “ segir hann og bendir lesendum á að kíkja á plötuna Valby Bræður en hana er hægt að nálgast á Laugarásvape , Macland við Laugaveg , í versluninni Lucky Records við Hlemm og á Spotify . “